**Білім алушылардың ұжымын қалыптастыру – тәрбиенің басты мақсаты**

*Рустембекова А.М.,педагогика және психология пәндерінің оқытушысы*

*Талдықорған жоғары политехникалық колледжі*

*Талдықорған қаласы*

*87001203080* *rustembekova16@inbox.ru*

Мектептегі, колледждегі сынып жетекшісінің тәрбие жұмысындағы негізгі міндеті – оқушылардың жеке басын қоғамның талабына сай тәрбиелеу. Бұл міндетті орындау, әдетте, оқушылар ұжымын қалыптастырудан басталады. Оқушылар ұжымы – оқушыларды жалпы мақсатпен және қоғамдық пайдалы бірлескен еңбекпен топтасқан тұрақты бірлестігі. Оқушылар ұжымына тән қасиет – мақсаттылығы, ауызбіршілігі, белсенділігі, жауапкершілігі.

 Сынып жетекшісі тәрбие жұмысын жоспарлағанда оның ең басты, шешуші саласы балалардың достығы жарасқан тату-тәтті, іскер ұжымын құру екендігін ұмытпауға тиіс. Оқушылар ұжымының өмірін қызықты ұйымдастырмайынша, мектеп, колледж алдында тұрған міндеттерді орындау мүмкін емес.

Төмендегі әдістеме топ және сынып жетекшілерінің жұмысында тәрбие сағаттарын әртүрлендіруге бағытталған.

 **Ұжымның даму деңгейлеріне анықтама. А.Н. Лутошкин бойынша.**

 *Құм қиыршықтары.*

Далада шашылып жатқан құмға қарасақ – қаншама құм түйіршіктері бірге жиналған, бірақ сонымен қатар әр құм түйіршігі – өз бетінше. Самал жел соқса құмның біразы жан-жаққа шашылады. Қатты боран соқса – құмнан түк қалмайды.

 Тура осы жағдай адамдар тобында да болады. Әркім құм түйіршігіндей: бәрі бірге сияқты, бірақта сонымен қатар әркім өз бетінше. Адамдарды біріктіретін ештеңе жоқ. Мұндай топтарда бір-бірін аз таниды немесе бір-бірін тануға талпынбайды, тіпті тануға тырыспауы да мүмкін. Ортақ қызығушылық, ортақ іс-әрекет жоқ. Мұндай топтар формальді түрде өмір сүреді, топ мүшелеріне ешқандай қуаныш әкелмейді.

*Жұмсақ сазбалшық.*

Жұмсақ сазбалшық өте жұмсақ, неше түрлі бұйым жасауға икемді екені баршаға мәлім. Жақсы шебердің қолында, - топта бұл ұйымдастырушы болып табылады – бұл материал керемет жасалған ыдысқа немесе бұйымға айналады. Бірақ оған ешқандай күш жұмсамаса ол жай сазбалшық болып қала беруі де мүмкін.

Жұмсақ сазбалшық қабілетсіз адамның қолына түссе түсініксіз кейіпке айналуы әбден ықтимал.

 Осы деңгейдегі топта ұжымды біріктірудің алғашқы көріністері байқалады, олар енді басталған және дұрыс болмауы да мүмкін: әрине ұйымдастырушының бірігіп жұмыс істеу тәжірибесі аз болғандықтан.

 Осы жерде біріктіруші күш болып тәртіп пен үлкендердің талаптарына бағыну болып табылады.

Қарым-қатынас әртүрлі - жағымды, кикілжіңді. Балалар өз еркімен бір-біріне көмекке жиі келмейді. Жабық достық қарым-қатынастағы топтар бар, олардың мүшелері бір-бірімен қарым-қатынасқа аз түседі, келіспей қалып жатады. Жақсы ұйымдастырушы – әлі жоқ, немесе өзін көрсете алмай жүр, өйткені шынайы оны қолдайтын ешкім табылмады.

*Жылтылдақ шамшырақ.*

 Теңізде боран соққан жағдайда тәжірибелі және жас теңізшіге де шамшырақ сенімділік береді: дұрыс бағыт алынды, тек алға. Шамшырақ үнемі жанып тұра бермейді, жылтылдап тұрады: «Мен осындамын, көмекке келуге дайынмын» дегендей.

 Қалыптасып келе жатқан ұжым әр мүшесінің дұрыс бағытпен жүруін ойлайды, уайымдайды.

 Мұндай білім алушылар ұжымында бірлесіп еңбек етуге, бір-біріне көмектесуге, бірге жүруге деген ықылас басты болып келеді. Бірақ жай ынта, ықылас – ол бәрі емес. Достық, жолдастық өзара көмек тек жылтылдап тұруды ғана емес әрдайым жанып, лапылдап тұруды қажет етеді. Топта арқа сүйейтін адамдар бар. Отты жылтылдатып, сөніп қалуға жол бермейтін адамдар – беделді адамдар болып табылады.

 Топ басқа топтар арасында өзінің даралығымен ерекшеленеді. Бірақта топ мүшелеріне өздерінің ерік күшін жұдырыққа түйіп, басқалармен ортақ тіл табысуға әлі де болса қиынға соғады; топтың кейбір мүшелеріне ұжымдық талапқа бағынуға күші жетпейді. Бастамашылдық азырақ, ұжымның халін жасқарту үшін аз жұмыс жасалынады. Белсенділік жарқ еткен от сияқты көрінгенімен, барлығында бірдей емес.

*Алқызыл желкен.*

Алқызыл желкен – бұл алдыға ұмтылудың достық адалдықтың, өзінің ісіне деген адалдықтың белгісі, символы. Бұл жерде «Бәрі бірі үшін, бірі бәрі үшін» деген қағида ұсталынады. Достық қатынас және бір-бірінің ісімен қызығушылық табандылық пен өзара талап қоюшылықпен ұштасады.

 Желкен қайықтың тобы – іс білетін және сенімді ұйымдастырушылар, беделді жолдастар. Олардан көмек, кеңес сұрағандарға әрқашанда еш риясыз көмек беріледі. «Экипаждың» барлық мүшелері өз ұжымдарымен мақтан етеді; егерде кімде-кім сәтсіздікке ұшыраса барлығы бірдей күйінеді.

 Көрші ұжымдардың ісіне әрдайым қызығушылық танытып отырады.

 Ұжым бірлікті болғанымен, кейде боран, жел соғып тұрғанда дайын болмай қалуы мүмкін. Өз қателігін мойындауға батылдығы жетпей жатады, бірақ кейін келе мұндай қателіктердің бәрі түзеледі.

*Алаулаған от.*

 Жанып тұрған алау – ол тірі от, оны жандырып тұрған мықты достық, ерік күші, өте жақсы өзара түсінушілік, іскер қарым-қатынас, өзі үшін ғана емес барлық ұжым үшін жауапкершілік. Иә, бұл жерде «Алқызыл желкен» деңгейіндегі қасиеттер көрініп тұр. Бірақ бұл бәрі емес. Қалың орман арасында, тау-тасқа шыққанда, үңгірге кіргенде, адам баласы бармаған , аяқ баспаған жерлерге барғанда өзің үшін ғана жарық түсіруге болады. Бірақ қасыңдағы адамға, досыңа, қиын болған жағдайда, артыңдағы ұжымыңа сенің көмек қолың қажет болғанын біле тұра қалай бақытты болуға болады?

 Нағыз ұжым – бір-біріне еш риясыз көмекке ұмтылатын, барлық адамдарға пайдасын тигізуге асығатын, өз жүрегінің жылуымен жарығымен басқаларға жол ашатын адамдардан тұрады.

*Әркім өзі үшін бе әлде тату отбасы ма?*

Алдын-ала дайындық:

* Алдын-ала жазылған «Ұжымның даму деңгейлері» деген жазбаны кабинетке іліп қою.
* Сауалнама сұрақтарын құрастыру.

Мұғалім: Балалар, сендер алдын-ала әртүрлі ұжымдар мінездемелерімен таныстыңдар. Әрине, ол жерде топтық қарым-қатынастың барлығы келтірілмеген. Ол классификацияның мәні – әр ұжымның өзінің «бейнесі» бар – әрекет стилі және даму деңгейлері бар. Енді әркімнің өз ойын және сынып жайлы өз пікірін естісем деймін.

 Бірақ ауызша пікірталасты бастамас бұрын біздің ұжымды сауалнама көмегімен талдайық.

*Сауалнама «Біздің топ қандай?»*

«Ия» немесе «жоқ» деп жауап беріңдер жағдайды бес баллдық жүйемен бағалаңдар.

Өздеріңнің ескертулеріңді немесе ерекше әсер еткен сұрақтарыңды түсініктеме ретінде жазуға болады.

1. Біздің топ достығы мықты және тату ма?
2. Біздің топ колледждің жалпы істерінде белсенділік танытады ма?
3. Егер де сендер көмек сұрасаңдар топ мүшелері көмектеседі ме?
4. Біздің топта не жеңіл:

А) көшіруге сұрау ма?

Б) түсініксіз сабақты сұрап оны түсіндіру ме?

 5. Егер де ауырып, сабақтан қалған жағдай болса, балалар саған көмек ұсынады ма?

 6. Егер де сенде қолайсыз жайт орын алса:

 А) топта сені түсініп, көмектеседі;

 Б) бейтараптық танытады.

 7. Топтағы білім алушылар сенің нашар көңіл-күйіңді өзіңді нашар сезінгеніңді байқайды ма?

 8. Сен басқа топта оқығың келеді ме?

 9. Сенің ең жақын досың осы топта оқиды ма?

 10. Топта жағымды қарым-қатынастағы адамдар көппе?

 11. Сен топта өз орныңа көңілің толады ма?

 12. Берілген классификациядан өз тобыңа қайсын таңдайсың?

 А) «Құм түйіршіктері»

 Б) «Жұмсақ сазбалшық»

 В) «Жылтылдаған шамшырақ»

 Г) «Алқызыл желкен»

 Д) «Алаулаған от»

Білім алушылар талқылайды:

* топ қай даму деңгейінде орналасқан;
* топқа одан әрі жоғары деңгейге көтерілуіне не кедергі болып тұр;
* топқа ұжым дамуының жоғары деңгейге көтерілуге не көмектеседі.

Жүргізілген сауалнама және талқылау мұғалімге толық ақпарат алуға көмектеседі:

* топтағы қарым-қатынастар жағдайы;
* ұжымдағы әр баланың өз орнына көңілінің толу, толмауы;
* өз ұжымдарының даму перспективасына деген білім алушылардың көзқарасы.

|  |  |  |  |  |
| --- | --- | --- | --- | --- |
| Аты-жөні | Мекен жайы | Почта индексі | Жұмыс орын және қызметі | Электронды поштасы және байланыс телефоны |
| Рустембекова Айжан Махсутовна | Алматы облысыТалдықорған қаласы«Шығыс» ш/а 27үй 4пәтер | 040013 | Талдықорған политехникалық колледжіПедагогика және психология пәндерінің оқытушысы | pt\_11@bk.ru87001203080 |